Қазақстан Республикасы Ақпарат және қоғамдық даму министрлігі Мемлекет Басшысымен тағайындалған «Тәуелсіздік ұрпақтары» грантын ұсыну жөніндегі конкурстың жалғасатыны туралы хабарлайды.

2022 жылы әрбір грантқа 3 млн.теңгеден 33 грант берілетін болады.

Грант берудің мақсаты белсенді шығармашыл жастар қауымдастығын қалыптастыруға бағытталған жастардың жаңа және қолданыстағы бастамаларын мемлекеттік қолдау болып табылады.

Конкурстық өтінімдерді қабылдау аяқталған кезде жасы 14-тен кем емес және 29-дан аспайтын, конкурсқа қатысуға өтінім берген Қазақстан Республикасының кез-келген азаматы үміткер бола алады.

Гранттар Қазақстан Республикасының азаматына жаңа идеялар мен бастамаларды іске асыру үшін конкурстық негізде мынадай бағыттар бойынша беріледі:

**«Ғылым»** – ғылымның басым секторларында жаңа ғылыми жобаларды және зерттеулерді іске асыруға арналған;

**«Мәдениет»** – Қазақстанның мәдени мұрасын танымал етуге, халықтық мәдени дәстүрлер мен өнерді ілгерілетуге бағытталған жобаларды іске асыруға арналған;

**«Ақпараттық технологиялар»** – жаңа IT шешімдер мен жобаларды, оның ішінде жаңадан басталған стартап жобаларды іске асыруға және дайындауға арналған;

**«Бизнес»** – экономиканың басым секторларында жаңа бизнес-идеяларды іске асыруға арналған;

**«Медиа»** – жаңа медиа жобаларды, оның ішінде жастар үшін танымдық, пайдалы, қызықты контент құру жөніндегі жобаларды іске асыруға арналған.